**Informarea initială (la angajare) a salariatului privind**

**colectarea, utilizarea și păstrarea datelor sale cu caracter personal**

Inspecția de Stat privind Controlul Cazanelor, Recipientelor sub presiune și Instalațiilor de Ridicat, denumnită în continuare ISCIR, în baza art.13 din Regulamentul (UE) 2016/679 al PARLAMENTULUI EUROPEAN ȘI AL CONSILIULUI, vă informăm că vom colecta și prelucra datele dumneavoastră cu caracter personal în scopul încheierii contractului de muncă între dumneavoastră și instituția mai sus menționată.

Temeiul juridic al prelucrării datelor dumneavoastră cu caracter personal îl reprezintă – încheierea și executarea unui contract (Art.6 alin (1) lit.(c) din Regulament, obligație legală reglementată de legislația muncii).

Vă informăm că destinatarii datelor dumneavoastră cu caracter personal sunt angajații instituției, structura de financiar contabilitate, structura de resurse umane, structura de securitate, structura de securitate și sănătate în muncă-PSI situații de urgență, dar și unii dintre clienții instituției care vor intra în contact cu dumneavoastră în vederea îndeplinirii atribuțiilor de serviciu.

ISCIR nu intenționează să transmită datele dumneavoastră cu caracter personal către societăți de marketing sau de publicitate.

Prelucrarea datelor cu caracter personal menționate va fi efectuată pentru realizarea următoarelor scopuri:

1. Prelucrarea informației privind modificările survenite la prelucrarea datelor cu caracter personal ce vizează angajații și care au impact asupra executării contractului individual de muncă;
2. Stabilirea sistemului de salarizare a personalului în conformitate cu legislația în vigoare;
3. Prelucrarea certificatelor de concedii medicale ale angajaților în vederea stabilirii indemnizațiilor corespunzătoare;
4. Prezentarea la CNAS a evidenței nominale a noilor angajați și a celor concediați, format hârtie și format electronic;
5. Prelucrarea cererilor și a documentelor necesare executării contractelor individuale de muncă;
6. Eliberarea certificatelor care atestă calitatea de salariat al ISCIR, la cererea angajaților;
7. Completarea dosarelor personale ale salariaților;
8. Înregistrarea datelor în REVISAL;
9. Alte scopuri necesare realizării activităților ce țin de gestionarea resurselor umane, precum și de securitatea și sănătatea în muncă.

Categorii de date cu caracter personal care sunt prelucrate:

* Nume, prenume;
* Sexul;
* Data și locul nașterii;
* Cetățenia;
* CNP;
* Imagine;
* Situația familială;
* Situația militară;
* Datele personale ale membrilor de familie;
* Datele din permisul de conducere;
* Datele pentru transferul pe contul bancar a plăților salariale și a altor sume datorate cu titlu de indemnizații, compensații sau alte beneficii, după caz;
* Specimenul de semnătură;
* Datele din actele de stare civilă;
* Numărul dosarului de pensie;
* codul personal de asigurări sociale;
* codul asigurării medicale;
* numărul de telefon/fax;
* numărul de telefon mobil;
* adresa (domiciliu/reședință);
* adresa de e-mail;
* datele din CV;
* profesia;
* date privind formarea profesională – diplome de studii, certificate de calificare etc.;
* mărimea concretă a drepturilor salariale calculate, taxele și impozitele aferente, inclusive contribuțiile de asigurări sociale obligatorii, asistență medicală și socială;
* datele din certificatele de concediu medical;
* datele din declarațiile de avere și de interese(pentru persoanele care au obligația de a depune astfel de declarații, potrivit legii);
* imaginile obținute prin intermediul sistemului de supraveghere video existent la nivelul instituției;
* date privind accesul la reteaua internă, INTERNET etc.(nume, prenume, user, parole, coduri etc.);
* alte date necesare îndeplinirii scopului instituției, conform legislației în vigoare.

Datele vor fi stocate pe o durată determinată, atât timp cât există contractul de muncă în vigoare, pe parcursul soluționării unui litigiu în cazul în care există precum și în conformitate cu prevederile legale referitoare la păstrarea contractelor de muncă, statelor de plată și a altor documente legale în evidența contabilă și în arhiva unității.

În arhivă, documentele vor fi păstrate pe o durată stabilită prin Nomenclatorul dosarelor, întocmit la nivelul instituției, conform prevederilor legale.

Conform Regulamentului (UE) 2016/679 beneficiați de următoarele drepturi:

* dreptul de acces;
* dreptul de intervenție asupra datelor;
* dreptul de a nu fi supus unei decizii individuale;
* dreptul de a vă adresa justiției;
* dreptul de a vă opune prelucrării datelor personale care vă privesc și să solicitați ștergerea datelor, pentru datele prelucrate fără temei legal.

Pentru exercitarea acestor drepturi vă puteți adresa cu o cerere scrisă, datată și semnată către Inspectorul de Stat Șef al ISCIR.

 ISCIR are stabilite măsuri tehnice și procedurale pentru a asigura protejarea confidențialității, integrității și accesibilității datelor cu caracter personal colectate de la salariații instituției.

 Data \_\_\_\_\_\_\_\_\_\_\_\_ Luat la cunoștință

 Nume/Prenume/Semnătura

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_